lv en lv lv de en en lv lv vec en en it en en en en en it es sl fr lv eo lv lv lv ht lv en lv lv lv lv lv lv lv lv lv lv en lv lv lv lv lv lv lv lv lv lv lv lv es lv lv lv lv lv lv lv lv lv lv lv lv en lv lv nl de en en fr de fr fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr en lv en
Ogres novadā – militārās mācības - Ogres Vēstis Visiem
Aktualitātes, Dažādi, Jaunākajā numurā, Novadu ziņas, Pašvaldībās, Praktiski un noderīgi, Ziņas
Ogres novadā – militārās mācības
No 16. līdz 18.septembrim Ogres novadā norisināsies daļa no Nacionālo bruņoto spēku militāro mācību «Namejs 2022» rudens posma, kura laikā tiks pārbaudīta Zemessardzes 54.kaujas atbalsta bataljona karavīru, rezerves karavīru un zemessargu spēja veikt uzdevumus hibrīdapdraudējuma gadījumā.
Militāro mācību laikā Ogrē, Ikšķilē, Tīnūžu pagastā un Suntažu pagasta Juglas ciemā 54.kaujas atbalsta bataljona karavīri un zemessargi veiks patrulēšanu, reidus, ierīkos īslaicīgus kontroles punktus, kā arī vingrinās objektu apsardzi. Savukārt 17.septembrī Tīnūžu pagastā bataljona personāls nostiprinās iemaņas pūļa kontroles nodrošināšanā.
Militāro mācību «Namejs 2022» rudens posma laikā 18.septembrī Ogres novadā notiks Zemessardzes 2.Vidzemes brigādes Medicīnas rotas un Neatliekamā medicīniskās palīdzības dienesta kopīgo mācību «Ausma» izspēle. Tajā tiks trenēta brigādes Medicīnas rotas spēja sadarbībā ar Neatliekamās medicīniskās palīdzības dienestu organizēt un koordinēt cietušo evakuāciju uz civilajām ārstniecības iestādēm konvencionālā jeb bruņota konflikta gadījumā. Lai trenētu medicīnisko atbalstu, gan 17., gan 18.septembrī Tīnūžu Tautas namā tiks izveidots mobilais cietušo aprūpes punkts.
Mācību «Ausma» uzdevumu izpildei Zemessardzes 2.Vidzemes brigādes Medicīnas rotas karavīri-glābēji uz Tīnūžu Tautas namā izvērsto mobilo cietušo aprūpes punktu nogādās cietušo karavīru lomu spēlētājus. Tālāk cietušie tiks nogādāti pie Neatliekamās medicīniskās palīdzības dienesta mediķiem, kuri ar operatīvo transportlīdzekli cietušos nogādās uz Ogres slimnīcu.
Zemessargi un karavīri trenējas pēc iespējas realitātei pietuvinātos apstākļos, tādējādi nostiprinot savas prasmes aizsargāt savu atbildības teritoriju – savus novadus, pilsētas, pagastus, ciemus.
Zemessardze pateicas darba devējiem, kuri dod iespēju zemessargiem piedalīties mācībās trīs dienas pēc kārtas, un privāto zemju īpašniekiem, kuri sniedz būtisku atbalstu, piekrītot iznomāt savus īpašumus mācību vajadzībām.
Mācību «Namejs 2022» rudens posma laikā Ogres novadā pārvietosies militārā tehnika, karavīri un zemessargi formas tērpos ar ieročiem. Mācību uzdevumi tiks veikti, izmantojot tikai mācību munīciju un kaujas imitācijas līdzekļus, kas rada troksni, bet neapdraud cilvēku veselību un dzīvību. Tomēr, ja tāda tiek atrasta, to nedrīkst aiztikt.
Iedzīvotāji tiek aicināti neuztraukties, redzot karavīru un zemessargu pārvietošanos arī ārpus militārajiem poligoniem un vienību izvietojumiem, tehnikas un cita veida aprīkojuma izvēršanu un pozīciju ieņemšanu, kā arī attālināti dzirdot šāvienu troksni.
Lūgums ar sapratni izturēties pret iespējamajiem satiksmes kustības īslaicīgiem apgrūtinājumiem, kas var rasties sakarā ar militārās tehnikas pārvietošanos pa autoceļiem vai īslaicīgu kontrolpunktu un pārvietojamo šķēršļu izvietošanu. Šie šķēršļi nepiesārņo vidi un nebojā infrastruktūru, informē Zemessardzes 54. kaujas atbalsta bataljona Komunikācijas nodaļa.
Laikrakstu “Ogres Vēstis Visiem” pērciet preses tirdzniecības vietās vai abonējiet! Pasūtot “OVV” kopā ar “Laimīgo Programmu” – izdevīgāk!
← Biedrība «TEPAT un KOPĀ» organizē labdarības izsoli
Ogres sportiskākā mācību iestāde nosvinējusi izlaidumu →
Laikraksta “Ogres Vēstis Visiem” 7. oktobra numurā:
Ogrē varēs noskatīties Liepājas teātra izrādi „Vilki”
Agnese Pastare: «Skriešana kļūst arvien populārāka»
Bez spiediena tā lieta nekustēs…
APMAKSĀTA PUBLIKĀCIJA. Atklāta vēstule Ogres novada domes priekšsēdētājam Egilam Helmanim Par drošiem un uzticamiem braucieniem ar sabiedrisko autobusu
© 2022 Ogres Vēstis Visiem.
Scroll Scroll Down Plugin Sponsor Scroller Plugins